open-index/open-wikipedia-markdown huggingface dataset:
Dhruba Ghosh

**Dhruba Ghosh** (25. lokakuuta 1957 Mumbai – 10. heinäkuuta 2017 Mumbai) oli intialainen saranginsoittaja.

## Varhainen elämä
Ghosh oli tablansoittaja Nikhil Ghoshin poika sekä tablansoittaja-sitaristi Nayan Ghoshin veli. Hän sai isältään tabla- ja lauluopetusta, mutta innostui 14-vuotiaana sarangista. Sen soitossa häntä opetti Sagiruddin Khan. Lisäksi hän opiskeli musiikin teoriaa Dinkar Kaikinin ja Ali Akbar Khanin johdolla. Ghosh esiintyi eri puolilla Intiaa ja Euroopassa. Vuonna 2001 hän soitti Robert Milesin albumilla *[[Organik]]*.

## Palkinnot
Ghosh teki Paul Winter Consortin kanssa yhteistyötä albumilla **, joka sai parhaan new age -albumin Grammy-palkinnon vuonna 2011. Vuonna 2013 Ghoshille myönnettiin Sangit Natak Akademin palkinto. Hän sai myös Ustad Abdul Latif Khan Awardin Madhya Pradeshin hallitukselta.

## Muu toiminta
Ghosh johti Bharatiya Vidya Bhavanin musiikin laitosta. Hän toimi Sangit Mahabharatin rehtorina Mumbaissa vuosina 1995–1997. Hän kuului Rotterdamin musiikkiyliopiston henkilökuntaan vuosina 2006–2008. Hän myös osallistui seminaareihin ja workshopeihin useissa oppilaitoksissa Euroopassa ja Yhdysvalloissa.

## Kuolema
Ghosh kuoli sydäninfarktiin kotonaan 59-vuotiaana. Hänen belgialainen vaimonsa oli kuollut vuonna 2016.

## Lähteet
Richard Henry Dana

**Richard Henry Dana** tarkoittaa seuraavia:

* Richard Henry Dana vanhempi (1787–1879), yhdysvaltalainen runoilija
* Richard Henry Dana nuorempi (1815–1882), yhdysvaltalainen kirjailija ja poliitikko, R. H. Dana vanhemman poika
Näkemiin Neuvostoliitto

**Näkemiin Neuvostoliitto** on vuonna 2020 ensi-iltansa saanut inkeriläinen draamakomediaelokuva, joka on virolais-suomalaista tuotantoa. Sen on käsikirjoittanut ja ohjannut Lauri Randla. Se on ensimmäinen inkeriläinen elokuva. 

## Juoni
Elokuva sijoittuu Neuvostoliiton loppuaikoihin ja kertoo nuoren Johanneksen (Niklas Kouzmitšev) inkeriläisestä perheestä Neuvosto-Virossa. Vapaamielinen opiskelijaäiti (Nika Savolainen) on kallellaan länteen, kun taas isoäiti (Ülle Kaljuste) haluaisi pojasta kunnon neuvostokansalaisen. Omintakeinen perhe natisee liitoksissaan ja Viro kipuilee uudelleenitsenäistymisen kanssa samalla kun Johanneksen omat kasvukivut käyvät yhä kovemmiksi. Äidin lähtö Suomeen ja ensirakkaus tšetšeenityttö Veraan (Elene Baratašvili) mullistavat pojan elämän.

## Näyttelijät

## Tuotanto
Elokuvan rahoittivat Eesti Filmi Instituut, Suomen elokuvasäätiö, Eurimages ja Eesti Kultuurkapital, ja se toteutettiin yhteistyössä Yleisradion kanssa. Elokuvan levityksestä Suomessa vastasi B-Plan Distribution. 

Sekä Eesti Filmi Instituut että Suomen elokuvasäätiöt innostuivat hankkeesta nopeasti. Eesti Filmi Instituut ei ole aiemmin rahoittanut mitään elokuvaa yhtä suurella summalla. 

## Vastaanotto

Alun perin maaliskuulle ensi-iltaan suunniteltu elokuva herätti etukäteen runsaasti kiinnostusta, ja osa pääkaupunkiseudulle kesäkuussa järjestyistä ennakkonäytöksistä myytiin loppuun.

## Lähteet
Viimeiset

**Viimeiset** on vuonna 2020 ensi-iltansa saanut lännenelokuva, jonka on ohjannut Veiko Õunpuu. Elokuva on suomalais-virolainen yhteistuotanto, ja sen ovat käsikirjoittaneet Õunpuu, Heikki Huttu-Hiltunen ja Eero Tammi. Sen pääosia esittävät Pääru Oja, Laura Birn, Tommi Korpela, Elmer Bäck, Samuli Edelmann ja Sulevi Peltola. Elokuva sijoittuu pieneen kaivoskylään, jonka asukkaat taistelevat paikallisten tunturimaiden käytöstä. Elokuva on kuvattu Suomen ja Norjan Lapissa.

*Viimeiset* sai ensi-iltansa 27. marraskuuta 2020. Elokuva oli Viron kansainvälisen elokuvan Oscar-ehdokkaana.

## Näyttelijät

## Tuotanto

*Viimeiset* on kuvattu pääosin Suomessa, ja suomalaisten yhteistuottajien, näyttelijöiden ja työryhmän jäsenten lisäksi käsikirjoittajina ovat toimineet suomalaiset Heikki Huttu-Hiltunen ja Eero Tammi yhdessä Õunpuun kanssa. Elokuvan lavastuksesta vastaa Jussi-palkittu Otso Linnalaakso. Kaivoksessa kuvatut kohtaukset on kuvattu Pyhäsalmella, Inmet Mining Oy:n kaivoksessa. Samassa kaivoksessa on kuvattu myös YLE:n ja SVT:n yhdessä tilaama televisiosarja White Wall, joka esitettiin Suomen televisiossa loppuvuonna 2020.

Elokuvan ovat tuottaneet virolaisen Homeless Bob Productionin Katrin Kissa, suomalaisen Bufon Mark Lwoff ja Misha Jaari ja hollantilaisen PRPL:n Ellen Havenith. Elokuvan levityksestä Suomessa vastaa B-Plan Distribution.

## Arvosteluja

## Lähteet

## Aiheesta muualla
*
Grigori Danilevski

**Grigori Petrovitš Danilevski**, salanimi **A. Skavronski**, (; 1829−1890) oli venäläinen romaaninkirjoittaja, kotoisin Harkovan kuvernementista. Hän on kirjoittanut useita romaaneja, joita aikoinaan Venäjällä ja ulkomaillakin luettiin paljon. Huomattavimmat niistä ovat 'Uusvenäjän pakolaiset' (1862), 'Pakolaisten paluu' (1863) ja 'Uusilla paikoilla' (1867) ja historialliset romaanit 'Mirovitš' (1879), 'Ruhtinatar Tarakanova' (1883), 'Musta vuosi' (1888). Nunnaluostareita kuvailee 'Yhdeksäs aalto' (1874). Henkilöiden karakteristiikka Danilevskin romaaneissa on heikko, mutta ne ovat hauskasti kerrottuja ja täynnä jännittäviä seikkailuja. 'Ukrainan muinaisuus' (1866) käsittelee Etelä-Venäjän kulttuurihistoriaa. Hänen kootut teoksensa ilmestyivät 1876. Vuosina 1881−1890 hän oli *[[Hallituksen sanansaattaja]]n* päätoimittajana. Teoksista on suomennettu ainoastaan *Naisenryöstö*.

## Suomennettu teos
* *Naisenryöstö: romaani Ukrainasta*, suom. Emil Mannstén. Hämeenlinna: Karisto 1922

## Lähteet

## Aiheesta muualla
ACT

**ACT** voi tarkoittaa:

* Australian pääkaupunkiterritorio ()
* ACT-koe (), yhdysvaltalainen standardisoitu koe, käytössä kaikkien korkeakoulujen pääsykriteerinä.
Dante da Maiano

**Dante da Maiano** oli 1200-luvun jälkipuoliskolla elänyt italialainen runoilija (hän eli vielä 1301). Hänen runonsa kuuluvat sisällykseltään ja muodoltaan sisilialaisen runoilijakoulun tuotteisiin. Hänen kielensä on hiomatonta, sanontatapansa teennäinen, eikä hänen runojensa sisällys kohoa ulkopuolelle tavallisia ja kuluneita lemmenvakuutuksia ja -valituksia. Eräässä sonetissa hän pilkkaa nuorta Dante Alighieria.

## Lähteet
Paavo Salonius

**Paul (Paavo) Oskar Salonius** (26. helmikuuta 1839 Tyrvää – 15. heinäkuuta 1885 Espoo) oli suomalainen opettaja, kielentutkija ja toimittaja.

Paavo Saloniuksen vanhemmat olivat kappalainen Henrik Salonius ja Agata Charlotta von Pfaler. Hän pääsi ylioppilaaksi Turun lukiosta vuonna 1859, opiskeli Helsingin yliopistossa ja valmistui filosofian kandidaatiksi ja maisteriksi vuonna 1864 ja opettajakandidaatiksi vuonna 1866. Vuonna 1874 hänet otettiin uudelleen yliopistoon teologian opiskelijaksi.

Salonius työskenteli Lappeenrannan yksityislyseon opettajana vuosina 1879–1883. Hän toimi myös kirjallisuuden suomentajana, kielentutkijana ja *[[Sanomia Turusta]]* -lehden toimittajana vuosina 1871–1873.

## Teoksia
* *Kielimurteista Kiskon, Karjalohjan, Lohjan, Vihdin ja Nurmijärven pitäjissä*. Helsinki: Suomalaisen Kirjallisuuden Seura 1872 (*Suomi*, 2 jakso, 10 osa). 
* *Tutkimus kielimurteesta Tornion seuduilla*. Helsinki: Suomalaisen Kirjallisuuden Seura, 1881 (*Suomi*, 2 jakso, 14 osa).
* *Kirjekaavio naisille*. Edlund, Helsinki 1884
* *Praktisk läröbok i finska språket*. Åbo: G. W. Wilén, 1885.

## Suomennoksia
* *Musiikin katkismus*; kirjoitti J. C. Lobe ; suomensi Paavo Salonius. 1881 (alkuteos *Katechismus der Musik*)
* G. M. Celander : *Oppikirja luonnontieteessä kansakouluja ja oppilaitosten alempia luokkia varten*. Edlund, Helsinki 1884, 5. painos 1890

## Lähteet
Tambopatanmuura

**Tambopatanmuura** (*Cymbilaimus sanctaemariae*) on puumuurien heimoon kuuluva varpuslintu.

Tambopatanmuuraa tavataan Boliviassa, Brasiliassa ja Perussa, ja sen levinneisyysalueen pinta-ala on noin 541&nbsp;000 km2. Lajin on kuvattu olevan melko yleinen, ja se on luokiteltu elinvoimaiseksi.

## Lähteet
Brasiliankaljusilmä

**Brasiliankaljusilmä** (*Phlegopsis borbae*) on puumuurien heimoon kuuluva varpuslintu.

Brasiliankaljusilmää tavataan Brasiliassa, ja sen levinneisyysalueen pinta-ala on noin 264&nbsp;000 km2. Laji on luokiteltu elinvoimaiseksi.

## Lähteet
B-Plan Distribution

**B-Plan Distribution Oy** on vuonna 2013 perustettu suomalainen elokuvien levitysyhtiö. Yhtiön omistaa elokuvatuotantoyhtiö Bufo.

B-Plan on perustamisestaan lähtien levittänyt Bufon tuottamat tai osatuottamat elokuvat suomalaisiin elokuvateattereihin. Osatuotantoihin kuuluvat mm. Peter Greenawayn ''Eisenstein in Guanajuato'', Aki Kaurismäen ''Toivon tuolla puolen'' ja *[[Kuolleet lehdet (elokuva)|Kuolleet lehdet]]*, Veiko Õunpuun *[[Viimeiset]]*, Lauri Randlan ''Näkemiin Neuvostoliitto'' ja Eskil Vogtin *De Uskyldige*.

B-plan on levittänyt myös muiden kotimaisten tuotantoyhtiöiden dokumentti- ja fiktioelokuvia. Näkyvimpinä Juho Kuosmasen Cannes-menestykset ''Hymyilevä mies'' ja ''Hytti nro 6''.

## Valikoitu filmografia

* ''Korso'' (2014)
* *[[Ruotsalainen hetki]]* (2014)
* *[[Talvivaaran miehet]]* (2014)
* *The Visit* (2015)
* *[[Atomin paluu]]* (2015)
* *[[Eisenstein in Guanajuato]]* (2015)
* *[[Armi elää!]]* (2015)
* ''Hymyilevä mies'' (2015)
* *[[Takaisin pintaan]]* (2016)
* *[[Tyttö nimeltä Varpu]]* (2016)
* *[[Toivon tuolla puolen]]* (2017)
* *[[Matka merelle]]* (2017)
* *[[Tokasikajuttu]]* (2017)
* ''Ihmisen osa'' (2017)
* *[[Puluboin ja Ponin leffa]]* (2018)
* ''Tyhjiö" (2018) 
* *[[Fucking with Nobody]]* (2020)
* *[[Viimeiset]]* (2020)
* *[[Näkemiin Neuvostoliitto]]* (2020)
* *[[Hytti nro 6]]* (2021)
* *[[Guled & Nasra]]* (2021)
* *[[The Innocents]]* (2021)
* *[[Veden vartija]]* (2022)
* *[[Metsurin tarina]]* (2022)
* *[[Sydänpeto]]* (2022)
* *[[Laupias taksikuski]]* (2023)
* *[[Kuolleet lehdet (elokuva)|Kuolleet lehdet]]* (2023)
* *[[Havumetsän lapset]]* (2024)
* *[[La Chimera – sielujen aarteet]]* (2024)
* *[[Parvet]]* (2024)
* *[[Uhma]]* (2025)
* *[[Valitut]]* (2025)
* *[[Orenda]]* (2025)
* *[[Jossain on valo joka ei sammu]]* (2025)

## Lähteet

## Aiheesta muualla
* B-Planin kotisivut
*
Buddhalainen yhteisö Triratna

**Buddhalainen yhteisö Triratna** () on kansainvälinen buddhalainen yhteisö, joka on perustettu opettamaan buddhalaisuutta ja meditaatiota nykyajan ihmisille. Yhteisön perusti munkki Sangharakshita Britanniassa vuonna 1967. Yhteisö painottaa perinteisiä buddhalaisia opetuksia, mutta pyrkii tuomaan niitä esille länsimaalaisille lähestyttävässä muodossa. Se ei ole sitoutunut mihinkään buddhalaisuuden koulukuntaan.

Buddhalainen yhteisö Triratna toimi alun perin nimellä **Länsimaisen buddhalaisen veljeskunnan ystävät** (). Suomessa yhteisö on toiminut vuodesta 1973, jolloin avattiin sen ylläpitämä Helsingin buddhalainen keskus. Uskonnolliseksi yhdyskunnaksi se rekisteröityi vuonna 1979.

## Katso myös
* Luettelo Suomen buddhalaisista yhteisöistä

## Lähteet

## Aiheesta muualla
*Triratna Buddhist Community (virallinen sivusto)
*Buddhalainen yhteisö Triratna (Suomessa)
Suomi–Ruotsi-maaottelu 1972

Vuoden **1972 Suomi–Ruotsi-maaottelu** käytiin Helsingissä Helsingin Olympiastadionilla  19. ja 20. elokuuta.

## Tulokset

## Lisätietoa:
* lajeissa pisteet: 7,5,4,3,2,1; viestissä pisteet 5,2
* maksaneita katsojia oli 1. päivänä 47537 ja 2. päivänä "täysi tupa"
* juoksuradan uusi pinnoite vauhditti Vileniä 100 m:n juoksussa 0,4 s, Kukkoahon 200 m:n juoksussa 0,6 s ja Kukkoahoa 400 m:n juoksussa 1,2 s verrattuna vuoden 1970 maaottelun vastaaviin juoksuihin tiilimurskapinnoitteella
* 400 m:n juoksussa Kukkoaho sivusi Suomen ennätystä
* suomalaisten selvä kolmoisvoitto 10000 m:n juoksussa muistutti kahden vuoden takaista ylivoimaa
* 800 m:n juoksussa Vasalan voittoaika oli uusi Euroopan ennätys ja uupui vain 0,2 s maailmanennätyksestä
* 3000 m:n estejuoksussa Kantanen juoksi uuden Pohjoismaiden ennätyksen ja Gärderud uuden Ruotsin ennätyksen. Kantasen voittoaika uupui vain sekunnin maailmanennätyksestä. Jouko Kuha hurjalla vuoden 1967 maaottelun ennätysjuoksullaan olisi sijoittunut tässä kilpailussa vasta viidenneksi.

## Lähteet:
* Helsingin Sanomat 20.8. ja 21.8. v. 1972
Helsingin yliopiston vanha fysiologian laitosrakennus

**Helsingin yliopiston vanha fysiologian laitosrakennus** sijaitsee Siltavuoressa Siltavuorenpenkereellä Snellmaninkadun päässä. Se on osa Minerva-oppimiskeskusta vuonna 2004 rakennetun rakennuksen ja 1960-luvulla rakennetun välirakennuksen kanssa.

Rakennus on alun perin suunniteltu fysiologian laitokseksi, ja se on nykyisin kasvatustieteellisen tiedekunnan käytössä osana keskustakampusta.

Rakennus sai alkunsa syyskuussa 1901 fysiologian professori Robert Tigerstedtin kirjeestä lääketieteelliselle tiedekunnalle, jossa hän muistutti, kuinka oli suostunut Helsingin yliopiston professoriksi sillä ehdolla, että fysiologian laitos saisi uuden laboratorion. Laboratoriorakennuksen rakentamisesta asetettiin konsistorin toimesta komitea marraskuussa 1901, ja Gustaf Nyströmin suunnitelma rakennuksesta hyväksyttiin vuonna 1902. Rakennustyö aloitettiin joulukuussa 1903 ja se valmistui kesäkuussa 1905. Virallisesti rakennus vihittiin käyttöön 1.2.1906.

Rakennuksen sisätilat on suunniteltu pitkälti Tigerstedtin toiveiden mukaisesti. Tigerstedt oli ollut mukana Ruotsin Karoliinisen instituutin fysiologian rakennuksen käyttöönotossa 1880-luvun lopulla, ja siten osasi esittää tarkat toiveet kerrosaloista, neliömääristä ja huoneiden sijoituksista. Rakennus rakennettiin suoraan peruskalliolle, mikä auttoi suuresti fysiologisten laboratoriokokeiden tekemisessä. Varsinaisia suuria harjoituslaboratoriosaleja ei kuitenkaan tarvinnut sijoittaa rakennukseen, sillä Keisarillisella Aleksanterin-Yliopistolla oli poikkeuksellisesti oma fysiologisen kemian laitos toisaalla.

Nyström kiinnitti erityistä huomiota rakennuksen pääjulkisivuun ja sen punaiseen risaliittiin, tiedostaen sen hallitsevan sijainnin Snellmaninkadun päässä. Valmistuessaan rakennuksen julkisivu oli vielä nykyistäkin hallitsevampi, kun kadun päässä olevia muita rakennuksia ei ollut rakennettu.

Rakennus muodostaa rappaamattomalla tiilijulkisivullaan yhtenäisen kokonaisuuden sen naapuriin vuonna 1910 valmistuneen Psychologicumin kanssa. Nyström oli suunnitellut Siltavuorelle myöskin yhtenäisen anatomian laitoksen vuonna 1914, mutta sitä ei koskaan toteutettu. Anatomian laitosrakennus rakennettiin lopulta alueelle vasta vuonna 1928 tyystin eri tyylisuunnan mukaisena.

## Lähteet

## Aiheesta muualla

* 
*Ragnar Granit : Fysiologinen laitos, Suomen Kuvalehti, 24.03.1928, nro 13, s. 18, Kansalliskirjaston digitaaliset aineistot
Amy Fuller

**Amy Fuller**  (30. toukokuuta 1968 – 11. maaliskuuta 2023) oli yhdysvaltalainen soutaja. Hän saavutti olympiahopeaa perämiehettömässä nelosessa Barcelonassa 1992. Kaksissa seuraavissa olympialaisissa hän kilpaili kahdeksikossa ja sijoittui neljänneksi Atlantassa 1996 sekä kuudenneksi Sydneyssä 2000. Fuller voitti maailmanmestaruuden kahdeksikossa Tampereella 1995. Lisäksi hän saavutti yhteensä kuusi MM-hopeaa perämiehettömässä nelosessa ja kahdeksikossa vuosina 1993–1999.

## Lähteet
Pierre Daru

**Pierre Antoine Noël Bruno Daru** (1767−1829) oli ranskalainen kreivi, virkamies ja kirjailija.

Darusta tuli upseeri 1783, mutta hän siirtyi pian sotakomissariaattiin. Hän oli hirmuvallan aikana vankeudessa, mutta pääsi Robespierren kukistuttua vapaaksi. Hän tuli 1795 osaston päälliköksi sotaministeriöön. Hän liittyi sittemmin Napoleoniin, joka käytti häntä muun muassa valtuutettunaan Pressburgin, Tilsitin ja Wienin rauhanneuvotteluissa. Hän oli useilla Napoleonin sotaretkillä, muun muassa Venäjän retkellä 1812 yli-intendenttinä. Hänet nimitettiin 1811 valtiosihteeriksi ja Bourbonien palattua valtaan 1819 pääriksi.

Daru tuli tunnetuksi myös kirjallisista harrastuksistaan. Hänen tärkein teoksensa on *L’histoire de la république de Venise* (1819). Oivallisen Horatius-käännöksensä johdosta hänet valittiin Ranskan akatemian jäseneksi.

## Lähteet

## Aiheesta muualla
Cynthia Eckert

**Cynthia Eckert** (s. 27. lokakuuta 1965) on yhdysvaltalainen soutaja. Hän saavutti olympiahopeaa perämiehettömässä nelosessa Barcelonassa 1992. Soulin olympialaisissa 1988 hän sijoittui perämiehellisessä nelosessa viidenneksi. Eckert saacutti maailmanmestaruuskilpailuissa hopeaa kahdeksikossa Tasmaniassa 1990 ja perämiehettömässä nelosessa Wienissä 1991.

## Lähteet
Carol Feeney

**Carol Feeney** (s. 4. lokakuuta 1964) on yhdysvaltalainen soutaja. Hän saavutti olympiahopeaa perämiehettömässä nelosessa Barcelonassa 1992. Maailmanmestaruuskilpailuissa hän kilpaili kahdeksikossa ja sijoittui neljänneksi Nottinghamissa 1986 ja Wienissä 1991 sekä kuudenneksi Bledissä 1989.

## Lähteet
Jimi Tauriainen

**Jimi Tauriainen** (s. 8. maaliskuuta 2004 Helsinki) on suomalainen jalkapalloilija. Hän siirtyi 1. heinäkuuta 2020 HJK:sta FC Chelseaan kolmivuotisella sopimuksella. Tauriainen aloitti jalkapallon kirkkonummelaisessa FC Wildissa viisivuotiaana. Sieltä hän siirtyi HJK:hon 12-vuotiaana.

Tauriainen pelasi aluksi Chelsean alle 18-vuotiaiden joukkueessa, josta nousi alle 21-vuotiaisiin 2022. Kaudella 2023–2024 hän pääsi ajoittain myös edustusjoukkueen kokoonpanoon. Ensimmäisen kerran hän pääsi kentälle Leedsiä vastaan pelatun FA Cupin ottelun loppuhetkillä helmikuun 2024 lopulla. Valioliigassa hän pelasi ensimmäisessä ottelussaan Chelseassa Tottenhamia vastaan 2. toukokuuta 2024 tultuaan loppuhetkillä kentälle.

Tauriainen on pelannut Suomen alle 15-, 16-, 18- ja 19-vuotiaiden maajoukkueissa.

Tauriainen kuuluu rovaniemeläislähtöiseen Tauriaisten jalkapallosukuun. Hänen isänsä Pasi Tauriainen on entinen maajoukkuepelaaja. Tauriaisen sedät Kimmo ja Vesa ovat myös pelanneet SM-sarjaa. Tauriaisen isoveli Julius Tauriainen on myös jalkapalloilija.

## Lähteet
Naisten Suomi–Ruotsi-yleisurheilumaaottelu 1972

Vuoden **1972 naisten Suomi–Ruotsi-maaottelu** käytiin Helsingissä Helsingin Olympiastadionilla  19. ja 20. elokuuta.

## Tulokset

## Lisätietoa:
* lajeissa pisteet 5, 3, 2, 1 ja viestissä pisteet 5, 2 
* 100 m:n juoksussa Strandvallin voittoaika oli uusi Suomen ennätys
* 200 m:n juoksussa Strandvall sivusi Suomen ennätystä
* Pikaviestissä juostiin uusi Ruotsin ennätys. Suomen viestijoukkue oli ennätysvauhdissa, mutta ankkurina ollut Laihorinne johtoasemassa kompastui ja kaatui vähän ennen maalia pudottaen samalla viestikapulan. Juoksurata oli päällystetty jo edellisen kesän EM-kisoihin tartanilla, joka ei antanut piikarin piikeille periksi kuten vanha tiilimurskapinnoite. Suomen viestijoukkue hylättiin.
* kuulantyönnössä Johansson työnsi uuden Ruotsin ennätyksen
* 1500 m:n juoksussa Knutsson juoksi uuden Ruotsin ennätyksen
* pitkässä viestissä Suomen viestijoukkue juoksi uuden Pohjoismaiden ennätyksen

## Lähteet:
* Helsingin Sanomat 20.8. ja 21.8. v. 1972
C++23

**C++23** on C++-ohjelmointikielen ISO-standardiversio, joka kehitetään C++20-standardin seuraajaksi. Standardin viimeistely on suunniteltu vuodelle 2023.

WG 21 -työryhmän tapaamiset on järjestetty virtuaalisesti vuodesta 2020 lähtien, jotka koronapandemian jälkeen jatkuvat yhdistelmänä sekä kasvokkain että etänä osallistumisena.

## Ominaisuudet
Ehdotettuja kehityskohtia ovat:
* standardikirjaston tuki *coroutines*-ominaisuudelle
** edellinen standardi lisäsi tuen mutta ei vielä toteutusta
* modulaarinen standardikirjasto
** moduulien tuki lisättiin edellisessä standardissa mutta kirjaston muutoksia ei vielä
* *executors*
* verkko-ohjelmoinnin laajennukset
* moniulotteiset operaattorit

Ilman päätettyä julkaisuaikaa mutta edistettävä:
* reflektio
* *pattern matching*
* *contracts*

## Poistuvia ominaisuuksia
C++11 (ent. C++0x) lisäsi minimaalisen tuen roskienkeruulle, joka ei sovellu hyvin käyttökohteisiin ja ominaisuuden poistamista standardista on ehdotettu.

## Lähteet

## Aiheesta muualla
* C++23 ominaisuudet ja tuki kääntäjissä
Carlo Maria Maggi

**Carlo Maria Maggi** (29. joulukuuta 1934 Villanova del Ghebbo – 26. joulukuuta 2018 Venetsia), oli italialainen uusfasisti, terroristi, ammatiltaan lääkäri, ja yli kahden vuosikymmenen ajan fasistisen Ordine Nuovo-järjestön Triveneton jaoston johtaja. Hänet tuomittiin 30. kesäkuuta 2001 elinkautiseen vankeuteen osallisuudesta vuonna 1969 tapahtuneeseen Piazza Fontanan pommi-iskuun mutta tuomio kumottiin korkeammassa oikeudessa 12. maaliskuuta 2004. Maggi tuomittiin kuitenkin 22. heinäkuuta 2015 elinkautiseen toisesta terroriteosta, Piazza della Loggian pommi-iskusta vuonna 1974 Bresciassa, jossa kuoli kahdeksan ihmistä. Tämän tuomion kassaatiotuomioistuin vahvisti 20. kesäkuuta 2017, 43 vuotta tapahtuman jälkeen. Maggi oli tuomion astuessa voimaan jo 82-vuotias, eikä häntä huonon terveydentilan takia voitu passittaa vankilaan. Hän kuoli kotonaan 26. joulukuuta 2018, kolme päivää ennen kuin olisi täyttänyt 84 vuotta. Hänen kuolemaansa kommentoinut tuomari Guido Salvini sanoi, että yli kaksi vuosikymmentä Ordine Nuovon korkeimpaan johtoon kuulunut Maggi vei hautaan mukanaan kaikki salaisuudet "lyijyvuosien" pommi-iskuista. Salvini lisäsi, että vaikka Maggi tuomittiin ainoastaan yhdestä pommi-iskusta, hän oli varmuudella osallinen myös niihin, joista häntä ei voitu tuomita.

## Lähteet
*
* 

### Viitteet
Daudet

**Daudet** on ranskalainen sukunimi ainakin seuraavilla tunnetuilla henkilöillä:

* Alphonse Daudet (1840–1897), ranskalainen kirjailija
* Ernest Daudet (1837–1921), ranskalainen kirjailija, Alphonse Daudet'n veli
* Joris Daudet (s. 1991), ranskalainen BMX-pyöräilyn maailman- ja Euroopan-mestari
* Julia Daudet (1844–1940), ranskalainen kirjailija, Alphonse Daudet'n puoliso
* Léon Daudet (1867–1942), ranskalainen kirjailija, toimittaja ja poliitikko, Alphonse ja Julia Daudet'n poika
Karen Kraft

**Karen Kraft** (s. 3. toukokuuta 1969) on yhdysvaltalainen soutaja. Hän saavutti olympialaisissa perämiehettömässä kaksikossa Melissa Ryanin kanssa hopeaa Atlantassa 1996 ja pronssia Sydneyssä 2000.  Maailmanmestaruuskilpailuissa sama pari saavutti hopeaa Tampereella 1995.

## Lähteet
Ernest Daudet

**Ernest Daudet** (1837−1921) oli ranskalainen journalisti ja kirjailija. Kaunokirjailijana hän oli varsinkin veljensä Alphonse Daudet'n rinnalla keskinkertainen. Sisällöltään arvokkaampaa kirjallista materiaalia hän on tuottanut historiallisen tutkimuksen alalla.

## Lähteet

## Aiheesta muualla
Melissa Ryan

**Melissa "Missy" Ryan** (o.s. **Schwen**, s. 17. heinäkuuta 1972) on yhdysvaltalainen soutaja. Hän saavutti olympialaisissa perämiehettömässä kaksikossa Karen Kraftin kanssa hopeaa Atlantassa 1996 ja pronssia Sydneyn olympialaisissa 2000.  Maailmanmestaruuskilpailuissa sama pari saavutti hopeaa Tampereella 1995.

Vuoden 1996 olympialaisten jälkeen Ryan lahjoitti munuaisen veljelleen Mike Schwenille.

## Lähteet
Teresa Bell

**Teresa Bell** (s. 28. elokuuta 1966) on yhdysvaltalainen soutaja. Hän saavutti kevyessä pariairokaksikossa Lindsay Burnsin kanssa hopeaa Atlantan olympialaisissa 1996.

## Lähteet
Lindsay Burns

**Lindsay Burns** (s. 6. tammikuuta 1965) on yhdysvaltalainen soutaja. Hän saavutti kevyessä pariairokaksikossa Teresa Bellin kanssa hopeaa Atlantan olympialaisissa 1996. Maailmanmestaruuskilpailuissa hän voitti kevyessä nelosessa kultaa Kööpenhaminassa 1987. Kevyessä pariairokaksikossa hän saavutti kaksi MM-hopeaa ja yhden MM-pronssin.

## Lähteet
Julia Daudet

**Julia Allard Daudet** (1844 Pariisi, Ranska − 1940) oli ranskalainen kirjailija. 

Daudet'n puoliso oli kirjailija Alphonse Daudet ja heidän poikansa kirjailija Léon Daudet. 

Daudet teki yhteistyötä puolisonsa kanssa mutta kirjoitti myös itsenäisiä teoksia. Hänen teoksensa *Impressions de nature et d’art* (1879) sisältää lapsuusmuistoja, runoja ja kirjallisuusarvosteluja. Lisäksi hän on julkaissut taidokkaasti kirjoitetun tunnustuskirjan *L’enfance d’une parisienne* (1883) ja impressionistisen päiväkirjan *Fragments d’un livre inédit* (1884) sekä *Les enfants et les mères* (1888) ja muita teoksia.

## Lähteet
Kanadan rannikkovartiosto

**Kanadan rannikkovartiosto** (, ) on 26. tammikuuta 1962 perustettu rannikkovartiosto, jonka tehtäviin kuuluu mm. meripelastus sekä navigaatiopalvelut Kanadan aluevesillä.

Kanadan rannikkovartiosto ei ole sotilaallinen yksikkö, vaan sotilaallista toiminnasta vesillä vastaa Kanadan kuninkaallinen laivasto.

## Lähteet

## Aiheesta muualla
Kolbeinn Tumason

**Kolbeinn Tumason** (noin 1171 Víðimýri, Skagafjarðasýsla, Islanti – 9. syyskuuta 1208 Víðinesbardagi) oli islantilainen suurtalonpoika, päällikkö ja runoilija.

Kolbeinn Tumason oli kotoisin Pohjois-Islannista. Hän tavoitteli määräävää asemaa kirkossa ja ajautui konfliktiin saadakseen vaimonsa serkun Guðamur Arasoin Hólarin piispaksi. Tämä kuitenkin puolusti kirkon ja hiippakunnan itsenäistä päätätävaltaa. Seurasi sota ja syyskuussa 1208 Kolbeinn haavoittui vaikeasti saatuaan kiveniskun päähänsä. Kuolinvuoteellaan hän runoili kolmesta kahdeksansäkeisestä säkeistöstä koostuvan tekstin ”Heyr himla smiður”, jota pidetään vanhimpana säilyneenä pohjoismaisena virtenä. Muitakin hänen kirjoittamiaan lauluja, jotka liittyvät Neitsyt Mariaan ja apostoli Johannekseen, on säilynyt.

Virsi ”Heyr himla smiður” on käännetty kaikille pohjoismaissa puuhutuille kielille. Se on Suomen evankelis-luterilaisen kirkon virsikirjassa virsi 905 Niilo Rauhalan 2002 ja 2014 suomentamana ”Seppä taivaallinen”, ja sitä lauletaan useimmiten islantilaisen säveltäjän Þorkell Sigurbjörnssonin sävelmällä.

## Lähteet
Valmet 1100

**Valmet 1100** on vuonna 1969 esitelty traktorimalli jossa oli ahdettu nelisylinterinen moottori, jonka valmistaja oli suomalainen Valmet-yhtiö.

## Lähteet
Emma Robinson

**Emma Robinson** (s. 26. marraskuuta 1971) on kanadalainen soutaja. Hän saavutti kahdeksikossa olympiahopeaa Atlantassa 1996 ja olympiapronssia Sydneyssä 2000. Perämiehettömässä kaksikossa hän sijoittui Sydneyssä neljänneksi ja Atlantassa viidenneksi. Robinson voitti maailmanmestaruuden perämiehettömässä kaksikossa Aiguebelettessa 1997, Kölnissä 1998 ja St. Catharinesissa 1999. Kahdeksikossa ja perämiehettömässä nelosessa hän saavutti yhteensä yhden MM-hopean ja kolme MM-pronssia.

## Lähteet
Alison Korn

**Alison Korn** (s. 22. marraskuuta 1970) on kanadalainen soutaja. Hän saavutti kahdeksikossa olympiahopeaa Atlantassa 1996 ja olympiapronssia Sydneyssä 2000. Hän voitti maailmanmestaruuden perämiehettömässä kaksikossa Emma Robinsonin parina Aiguebelettessa 1997 ja Kölnissä 1998. Kahdeksikossa hän saavutti yhteensä yhden MM-hopean ja kaksi MM-pronssia.

## Lähteet
Theresa Luke

**Theresa Luke** (s. 20. helmikuuta 1967) on kanadalainen soutaja. Hän saavutti kahdeksikossa olympiahopeaa Atlantassa 1996 ja olympiapronssia Sydneyssä 2000. Perämiehettömässä kaksikossa hän sijoittui Sydneyssä neljänneksi. Luke voitti maailmanmestaruuden perämiehettömässä kaksikossa Emma Robinsonin parina St. Catharinesissa 1999 ja saavutti samoissa kisoissa kahdeksikossa pronssia.

## Lähteet
Nova Scotian parlamentti

**Nova Scotian parlamentti** (, ) on Nova Scotian provinssitason parlamentti. 

## Historia
Parlamentti on perustettu 1758. Aluksi parlamentin koko oli 22.. Se oli ensimmäinen brittiläisten siirtokuntien paikallisparlamentti. Ensimmäinen pääministeri oli James Boyle Uniacke, joka edusti reformistipuoluetta. 

Naiset saivat äänioikeuden paikallisparlamentin vaaleissa vuonna 1918. 

## Toiminta
Nova Scotian parlamentti käyttää lainsäädännöllistä valtaa Nova Scotian provinssissa yhdessä varakuvernöörin kanssa. Paikallisparlamentti päättää mm. provinssin koulutus- ja terveydenhuoltopolitiikasta sekä poliisivoimista.

Parlamentin toimintaa voi seurata sen omalta kanavalta, jolla näytetään mm. istuntoja sekä parlamentin toimintaan liittyviä seremonioita.

## Viimeisimmät vaalit
Viimeisimmät vaalit pidettiin vuonna 2017. Liberaalit voittivat vaaleissa 27 paikkaa ja nousivat suurimmaksi puolueeksi..

Alana Paon irtaantui konservatiiveista 2019 ja ryhtyi itsenäiseksi edustajaksi. Hugh MacKay puolestaan erosi liberaaleista vuonna 2020, kun hän sai tuomion rattijuopumuksesta.

## Lähteet
Francisco F. Feliciano

**Francisco F. Feliciano** (29. helmikuuta 1941 Morong, Rizalin maakunta, Filippiinit – 19. syyskuuta 2014 Manila, Filippiinit) oli filippiiniläinen säveltäjä ja kapellimestari.

## Elämänvaiheet ja työ
Feliciano on musiikkitieteen tohtori. Hän opiskeli sävellystä Filippiinien yliopiston lisäksi Berliinissä ja Yalen yliopistossa. Hänen opettajiaan orkesterinjohtamisessa olivat muun muassa Arthur Weisberg ja Martin Behrmann, sekä sävellyksen opettajia muun muassa Isang Yun, Jacob Druckman, Krzysztof Penderecki ja H.W. Zimmerman.

Felicianon tuotantoon sisältyy myös enemmän kuin 30 oopperaa ja musiikkidraamaa, laajoja hengellisen musiikin teoksia, messuja, hymnejä ja lauluja. Hänen tunnetuimpia teoksiaan on ooppera *La Loba Negra*, kuoroteos *Pokpok Alimpako,* baletti *Yerma* sekä musiikkidraamat *Sikhay Sa Kabila ng Paalam (Beyond the Farewell*), *Jose Abad Santos* ja *Ashen Wings.*

Feliciano toimi yli 30 vuotta Asian lnstitute for Liturgy and Music -laitoksen tehtävissä, kouluttamassa kirkkomuusikkoja ja oli tärkeimpiä aasialaisia liturgisen musiikin säveltäjiä. Hän toimi myös useita vuosia Filippiinien filharmonisen orkesterin johtajana. Hänelle on myönnetty National Artist of the Philippines -tunnustus, joka on korkein kansallinen huomionosoitus taiteilijalle.

Yksi Felicianon kirjoittama virsi on myös käännetty suomeksi. Hän on 1980-luvulla kirjoittanut tagaloginkielisen ehtoollisvirren ”Hindi ko maisip, kay laking hiwaga, Kay laking paglingap pagpapakasakit”, englaninkielisenä ”Far beyond our minds' grasp and our tongues' declaring”. Virren sävelmä on kansansävelmä, kehtolaulu ”Caturog Na, Nono” Bicolin maakunnasta. Sävelmän on sovittanut Felicianon lauluun filippiiniläis-amerikkalainen Joel Magus P. Navarro (s. 1955), joka on säveltäjä, laulaja, sovittaja, musiikin tuottaja ja kustantaja. Felicianon virsi on tullut Ruotsin kautta Suomeen, se on Suomen evankelis-luterilaisen kirkon virsikirjassa virsi 957 ”Pyhään salaisuuteen Jeesus meidät sulkee”, ja sen käännöksen on tehnyt Pekka Kivekäs vuonna 2002.

Feliciano on myös tehnyt sävelmän intialaisen filosofin ja runoilijan Rabindranath Tagoren (1961–1941) runoon tai mietelmään *Silence, my soul*. Tagoren säkeistön pohjalta on eteläkorealainen reformoitu teologi ja runoilija Seong Won Park kirjoittanut lisäsäkeistöjä. Tästä virrestä on myös ruotsinkielinen käännös "Stilla min själ". Se on Maria Küchenin käännös ja julkaistu numerolla 910 kokoelmassa *Psalmer i 2000-talet*.

## Lähteet

## Aiheesta muualla
Felicianon sävellys Tagoren runoon YouTubellaː https://www.youtube.com/watch?v=J9X9RiEn3Ys
Luoteisterritorioiden parlamentti

**Luoteisterritorioiden parlamentti** (, ) on Luoteisterritorioiden alueellinen parlamentti. Edustajat valitaan neljän vuoden välein.

Luoteisterrioilla on 11 virallista kieltä. Englannin ja ranskan lisäksi parlamentilla on 9 muuta nimeä: 

## Toiminta
Parlamentissa ei ole poliittisia puolueita, vaan päätöksiä tehdään konsensuksen pohjalta.

9.- ja 10.-luokkalaisilla on vuosittain mahdollisuus hakea nuorisoparlamenttiin. Jokaisesta vaalipiiristä valitaan hakemuksen perusteella yksi oppilas, joka seuraa alueensa edustajan työtä parlamentissa neljän päivän ajan..  

## Edustajat
Yksi edustaja edustaa keskimäärin 2300 asukasta.

Viimeisimmät vaalit pidettiin 2019.


## Lähteet
Limp Bizkitin diskografia

**[[Limp Bizkit]]** on yhdysvaltalainen vuonna 1994 perustettu rap rock -yhtye. Yhtye tuli suuremman yleisön tietoisuuteen albumien *[[Significant Other]]* (1999) ja *[[Chocolate Starfish And The Hot Dog Flavored Water]]* (2000) myötä, jolloin yhtye oli suosituimmillaan. Suosittuja kappaleita ovat muun muassa "Counterfeit", "Faith", "Nookie", "Break Stuff", "Take A Look Around", "Rollin'" , "Eat You Alive" ja "Behind Blue Eyes". Yhtyeen albumeja on myyty maailmanlaajuisesti 40 miljoonaa kappaletta.
## Albumit
* *[[Three Dollar Bill, Y’All$]]* (1997)
* *[[Significant Other]]* (1999)
* *[[Chocolate Starfish and the Hot Dog Flavored Water]]* (2000)
* *[[Results May Vary]]* (2003)
* *[[The Unquestionable Truth Part 1]]* (2005)
* *[[Gold Cobra]]* (2011)
* *[[Stampede of the Disco Elephants]]* (ei vielä ilmestynyt)
* *[[Limp Bizkit Still Sucks]]* (2021)

## Livealbumit
* *[[Rock Im Park 2001]]* (2008)

## Kokoelmat
* Greatest Hitz (2005)
* Collected (2008)
* Icon (2011)

## Remixalbumit
* *[[New Old Songs]]* (2001)

## DVD:t
* *[[Limp Bizkit Kick Some @ss]]* (1999)
* *[[Greatest Videoz]]* (2005)
* *[[Rock Im Park 2001]]* (2008)

## EP:t
* The Unquestionable Truth (Part 1) (2005)

## Singlet
* *Counterfeit* (1997)
* *Faith* (1998)
* *Nookie* (1999)
* *N 2gether Now* (1999)
* *Re-Arranged* (2000)
* *Break Stuff* (2000)
* *Take a Look Around* (2000)
* *My Generation* (2000)
* *Rollin' *(2000)
* *My Way* (2001)
* *Boiler* (2001)
* *Eat You Alive* (2003)
* *Behind Blue Eyes* (2003)
* *Home Sweet Home/Bittersweet Symphony* (2005)
* *Shotgun* (2011)
* *Ready to Go* (2013)
* *Endless Slaughter* (feat. Lil Wayne) (2014)
* *Dad Vibes* (2021)
* Making Love to Morgan Wallen (2025)

### Promosinglet
* *Nobody Loves Me* (1997)
* *Sour* (1998)
* *Faith* (1998)
* *Crushed* (1999)
* *It's Like. That Y'all* (2000)
* *Getcha Groove On* (feat. Xzibit) (2000)
* *Crack Addict* (2003)
* *Phenomenon* (2003)
* *Build a Bridge* (2004)
* *The Truth* (2005)
* *Why Try* (2010)
* *Walking Away* (2010)
* *Gold Cobra* (2011)
* *Thieves* (2013)

## Musiikkivideot

## Lähteet
Benjamin Ferencz

**Benjamin ”Ben” Berell Ferencz** (11. maaliskuuta 1920 Nagysomkút, Unkarin kuningaskunta – 7. huhtikuuta 2023 Boynton Beach, Florida, Yhdysvallat) oli romanialaissyntyinen yhdysvaltalainen lakimies, joka tunnetaanNürnbergin kahdenkymmenenkahden Einsatzgruppen-komentajan oikeudenkäynnin syyttäjänä.

## Nuoruus
Hän syntyi köyhään juutalaisperheeseen paikkakunnalla, joka oli vain pari vuotta aikaisemmin ollut osa Itävalta-Unkaria.

## Lähteet
Stephenville

**Stephenville** on kylä Kanadan Newfoundland ja Labradorissa, Newfoundlandin saaren länsiosissa. Se on saaren länsiosan toiseksi suurin asutusalue. Vuonna 2016 siellä asui  asukasta.

Stephenvillessä sijaitsi vuosina 1941–1966 Yhdysvaltain ilmavoimien tukikohta. Tukikohdan sulkemisen jälkeen sen tilalle on rakennettu Stephenvillen kansainvälinen lentoasema.

## Lähteet
Diedrich Andreas Mangelus

**Diedrich Andreas Mangelus** (20. huhtikuuta 1783 Mitau – 17. toukokuuta 1832 Viipuri) oli viipurilainen opettaja ja sanomalehdentoimittaja.
 
Mangelus syntyi baltiansaksalaiseen porvarisperheeseen. Hän menetti 13-vuotiaana vasemman kätensä ampuma-aseturmassa. Mangelus kävi koulunsa Mitaussa ja opiskeli oikeustiedettä ja humanistisia tieteitä Tarton yliopistossa vuosina 1805–1808.

Mangelus työskenteli piiriopettajana Viipurissa vuodesta 1808, Haminan ja Lappeenrannan koulupiiritarkastajana vuodesta 1810 ja Viipurin lukion latinan kielen ja kirjallisuuden yliopettajana vuodesta 1813 tai 1814.

Mangelus toimitti Viipurissa vuosina 1823–1832 ilmestynyttä saksankielistä *[[Wiburgs Wochenblatt]]* -lehteä. Yhdistävä linkki sen kustantajaan Anders Cedervalleriin lienee ollut Mangeluksen vaimo, joka oli kirjansitoja Carl Eusebius Suppiuksen tytär. Lehti oli tasoltaan vaatimaton ja sisälsi niukasti Suomeen liittyvää aineistoa. Sen liitteenä ilmestyi Jaakko Juteinin runoja ja sananlaskuja.

## Lähteet
Sisällöntuottaja

**Sisällöntuottaja** harjoittaa **sisällöntuotantoa**. Sisällöntuottaja on henkilö, yritys tai organisaatio, joka ideoi, kirjoittaa, videoi ja luo erilaisia sisältöjä yritysten monipuolisiin sisältömarkkinointitarpeisiin. Sisällöntuottaja toimii tavallisimmin palkattuna joko sisältömarkkinoinnin työntekijänä, itsenäisenä bloggaajana tai somevaikuttajana. 

Verkkosivutuotannoissa sisällöntuottaja on tavallisesti henkilö, joka kirjoittaa sisällöt ja valitsee kuvat verkkosivuille. Suomen Digimarkkinointi Oy:n mukaan sisällöntuotanto on tekstisisältöjen kirjoittamista, kun taas copywriting on asiakkaan halujen ja tarpeiden kanavointia myytävään tuotteeseen tai palveluun tekstin välityksellä niin, että asiakas haluaa ostaa tuotteen.

Sisällöntuottajaa voidaan käyttää hoitamaan rakennetun tiedon tavoitettavuutta.  Sisällöntuotantoa voidaan käyttää myös palvelemaan myös dataa, joka liittyy myös tiedostoihin, kuten valokuviin, ääniin tai videoihin.

## Sisältö ja sen tuottaminen
Vuonna 1997 opetusministeriön asettaman kulttuuriteollisuustyöryhmän loppuraporttissa todetaan, että sisältö tarkoittaa kulttuurisen sisältötuotannon yhteydessä tekstiä, kuvaa, ääntä ja muuta viestittävää ainesta, joka pyritään viestittämään kulloinkin valittavan välineen avulla. Sisältötuotanto, tai sisältöteollisuus (*Content creation industry*) tarkoitti kauppa- ja teollisuusministeriön Sisältötuotantoprojektin määritelmän mukaan sekä perinteisille jakelukanaville että sähköisille viestimille laaditun dokumentti-, kulttuuri-, opetus-, viihde- tai markkinointiviestinnällisen ohjelmasisällön tuottamista ja siihen liittyvää liiketoimintaa.

## Lähteet

## Aiheesta muualla
* Sisällöntuottajan koulutusohjelma (Rastor-instituutti)
CFB Goose Bay

**Canadian Forces Base Goose Bay** , yleisesti puheessa CFB Goose Bay, on Kanadan kuninkaallisten ilmavoimien tukikohta Happy Valley-Goose Bayn kaupungissa Newfoundland ja Labradorissa Kanadassa. Tukikohdassa on myös siviili-ilmailutoimintaa, jolloin siihen viitataan nimellä **Goose Bayn lentoasema**.

Lentoasema rakennettiin Kanadan ja Yhdysvaltain ilmavoimien yhteistyönä Toisen maailmansodan alussa.

## Lähteet

## Aiheesta muualla
Quebecin parlamentti

**Quebecin parlamentti** () on provinssitason parlamentti Quebecissä. 

Parlamentti hallinnoi Jean-Charles-Bonenfant -säätiötä, jonka tarkoituksena on tukea Quebecin politiikan tutkimusta ja sen tietoisuuden levittämistä. Säätiö rahoittaa mm. 10-kuukauden harjoittelujaksoja korkeakouluopiskelijoille parlamentissa..

Parlamentissa toimii 11 komiteaa, joissa suurin osa lainsäädäntötyöstä tehdään. 

## Viimeisimmät vaalit
Edustajat valitaan viiden vuoden pidettävissä vaaleissa. Äänestysikäraja on 18. Viimeisimmät vaalit pidettiin 2022. Suurimmaksi puolueeksi nousi Coalition avenir Québec -puolue.  
## Lähteet
Loppi (Salo)

**Loppi** eli **Lopenkylä**, joskus myös *Lope*, on kylä Salossa. Loppi sijaitsee Uskelanjoen varrella lähellä vanhaa Perttelin vastaista rajaa.

Lopen maisema kuuluu valtakunnallisesti arvokkaaseen Uskelanjoen laakson peltomaisemiin. Lopen kohdalla Lustonoja yhdistyy Uskelanjokeen. Uotin maatila muodostaa kulttuurihistoriallisesti arvokkaan kokonaisuuden Lopen länsiosassa. Muutenkin Lopen kylärakenne on säilyttänyt hyvin 1800-luvun osittain hajanaisen ilmeensä. Lopen varsinaisen kyläalueen pohjoispuolella Asomäen ja Turunmäen takana Kurajoen varrella on kylään kuuluva Metsä-Pertun kulmakunta.

Historiallinen Hiidentie kulkee Lopen läpi. Lopessa on ollut 1700-luvulla kolme isoa maatilaa: Uoti, Perttu ja Haitio. Tiloilla on ollut yhteinen mylly Uskelanjoen Lopenkoskessa. Säilyivät alkuperäisellä yhteisellä kylätontilla isojaon jälkeen, mikä ei ollut yleistä, mutta ne paloivat 1800-luvulla, minkä jälkeen tilat siirtyivät omille mailleen. Maatiloista lohkottiin runsaasti pientiloja 1900-luvun alussa. Kylässä toimi tuolloin hetken aikaa kauppa.

## Lähteet
Keltanokitkerö

**Keltanokitkerö** (*Picris hieracioides*) on asterikasvien (Asteraceae) heimoon, kitkeröiden (*Picris*) sukuun kuuluva kasvilaji. Se on kaksi- tai monivuotinen ruohovartinen kasvi, joka erittää maitiaisnestettä. Vankkarakenteisuutensa sekä kankeakarvaisuutensa perusteella keltanokitkerö on suhteellisen helposti erotettavissa muista jokseenkin samannäköisistä kasvilajeista.

Keltanokitkerö voi kasvaa noin metrin korkuiseksi ja sen varsi on kasvutavaltaan pysty sekä usein punajuovainen. Lehdet ovat puikeita ja mutkalaitaisia sekä useimmiten laidoiltaan aaltoilevia. Alimmat lehdet ovat ruodillisia ja ylimmät ruodittomia. Keltanokitkerön kukinnot ovat jokseenkin huiskilomaisesti sijaitsevia mykeröitä. Mykeröt ovat enintään 3 cm leveitä ja niiden kukat ovat keltaisia. Keltanokitkerö kukkii heinä–elokuussa. Keltanokitkerön hedelmät ovat lenninhaivenellisia.

Keltanokitkerö kasvaa kuivilla niityillä, mäenrinteillä sekä tienpientareilla. Suomessa keltanokitkeröä tavataan lähinnä eteläisessä ja itäisessä Suomessa.

Keltanokitkerön tieteellisen nimen lajinimi (*hieracioides*) viittaa ukonkeltanoihin (*Hieracium*), joita keltanokitkerö jokseenkin muistuttaa.

## Lähteet

## Aiheesta muualla
* Laji.fi: Keltanokitkerö (''Picris hieracioides'')
* Luontoportti: Keltanokitkerö (''Picris hieracioides'')
* Pohjolan kasvien pauloissa: ''Picris hieracioides'' - keltanokitkerö
* iNaturalist: Keltanokitkerö (''Picris hieracioides'')
* JSTOR Global Plants: ''Picris hieracioides'' 
* Integrated Taxonomic Information System (ITIS): ''Picris hieracioides'' 
* Global Biodiversity Information Facility (GBIF): ''Picris hieracioides'' 
* Flora of China: ''Picris hieracioides''
VLF (taajuusalue)

**VLF** (, **hyvin matala taajuus**), joskus myös **hyvin pitkät aallot** () eli **VLW**, on Kansainvälisen televiestintäliiton (ITU) termi radiotaajuusalueelle, joka kattaa 3–30&nbsp;kHz:n radioaallot (aallopituusalue 10–100&nbsp;km; 'hyvin pitkät aallot').
VLF on akronyymi englannin kielen sanoista *very low frequency* ('hyvin matala taajuus').

## Hyödyntäminen
VLF-radiotaajuusalueen taajuuksia käytetään muun muassa maaperätutkimuksiin ja sukellusveneiden kanssa viestimiseen ja aikamerkin lähettämiseen radio-ohjatuille kelloille. Koska aallonpituusalue alkaa kymmenestä kilometristä, on aluetta kutsuttu suomeksi myös peninkulma-aalloiksi. VLF-alueen radioaalto etenee pinta-aaltona tuhansia kilometrejä, eivätkä ydinräjähdykset vaikuta niihin merkittävästi.

## Alialueet

* LW-alue (, 'pitkä aalto')
**148,5–283,5&nbsp;kHz
**varattu yleisradiotoiminnalle
**kattaa 50&nbsp;% VLF-alueesta

## Lähteet

## Aiheesta muualla
* 
* NASA: Our planet is a natural source of radio waves at audio frequencies. An online receiver at the Marshall Space Flight Center is playing these songs of Earth so anyone can listen.
The Hawaii Express

**The Hawaii Express**  oli yhdysvaltalainen lentoyhtiö, joka liikennöi Honolulun ja Los Angelesin välillä. Se aloitti lennot elokuussa 1982 ja meni konkurssiin joulukuussa 1983.

## Historia
The Hawaii Expressin perusti vuonna 1981 liikemies Michael Hartley, joka oli aiemmin perustanut pienen Island Pacific Airlinesin, jonka Air Hawaii osti vuonna 1978. Yhtiön tarkoituksena oli tarjota edullisia lentoja Honolulun ja Los Angelesin välillä. Se aloitti toimintansa elokuussa 1982 Boeng 747 -koneella, johon oli tavallisen noin 400 istuimen sijasta asennettu 501 turistiluokan istuinta. Liput reitillä maksoivat 89,95 dollaria. Huhtikuussa 1983 The Hawaii Express hankki kaksi Douglas DC-10 -konetta, ja 747 poistui laivastosta toukokuussa.

Kalifornian ja Havaijin välistä liikennettä aiemmin hallinneet United Airlines ja Western Airlines alkoivat vuonna 1983 laskea hintojaan voidakseen kilpailla The Hawaii Expressin halpojen hintojen kanssa. Kun The Hawaii Express ei reagoinut hintakilpailuun tarpeeksi aggressiivisesti, yhtiön tyytymätön johtokunta erotti Michael Hartleyn. Yhtiö ajautui pahoihin talousvaikeuksiin, ja joulukuun 1983 puolivälissä se oli jo lähellä lentojen lopettamista. Sijoittajien pelastuspaketin turvin se jatkoi vielä toimintaansa, mutta meni konkurssiin ennen vuoden loppua.

## Laivasto

The Hawaii Express käytti toimintansa aikana kolmea lentokonetta.

* 1 Boeing 747-100
* 2 Douglas DC-10-10

## Kohteet
The Hawaii Expressin ainoa reitti oli Honolulu–Los Angeles, jota yhtiö elokuun 1983 aikataulun mukaan lensi kolmesti päivässä kumpaankin suuntaan. Lisäksi se suunnitteli avaavansa uuden reitin San Franciscosta Honoluluun helmikuussa 1984.

## Lähteet
Stefano Delle Chiaie

**Stefano Delle Chiaie** (13. syyskuuta 1936 Caserta – 10. syyskuuta 2019 Rooma) oli italialainen uusfasisti ja fasistisen Avanguardia Nazionale -järjestön perustaja. Delle Chiaie oli yksi monista, joita epäiltiin osallisuudesta 12. joulukuuta 1969 tapahtuneeseen Piazza Fontanan pommi-iskuun. Hän sai ystävänsä Mario Merlinon soluttautumaan Pietro Valpredan perustamaan anarkistiryhmään. Tarkoituksena oli kerätä tietoja, joiden avulla poliisi voisi myöhemmin ”todistaa” Valpredan syylliseksi pommi-iskuun. Tämä suunnitelma ei täysin onnistunut, sillä Delle Chiaie joutui 17. joulukuuta itsekin epäiltyjen listalle ja katsoi parhaaksi paeta Etelä-Amerikkaan 21. joulukuuta, yhdeksän päivää pommi-iskun jälkeen. Hänet pidätettiin vasta 23. maaliskuuta 1987 Caracasissa ja luovutettiin Italiaan, jossa oikeus 20. helmikuuta 1989 totesi hänet syyttömäksi.

## Lähteet
*
* 
* 

### Viitteet
Prinssi Edwardin saaren parlamentti

**Prinssi Edwardin saaren parlamentti** (, ) on provinssitason lainsäädäntöelin Prinssi Edwardin saarella. Siihen kuuluu 27 edustajaa, mikä tekee siitä Kanadan pienimmän provinssitason parlamentin. Parlamentin tehtävä on säätää lakeja provinssin tasolla. 

Provinssin parlamentti on perustettu 7. heinäkuuta 1773, jolloin paikallisten asukkaiden valitsemat edustajat tapasivat Charlottetownissa. Aluksi parlamentti oli kaksikamarinen..

Suurin osa parlamenttityöstä tehdään kahdeksassa komiteassa.

Viimeisimmät vaalit pidettiin 2019 ja suuremmaksi puolueeksi nousi progressiivinen konservatiivipuolue.



## Lähteet
Benjamin Korhonen

**Benjamin Korhonen** (s. 11. kesäkuuta 2001 Ylivieska) on suomalainen jääkiekkoilija, joka pelaa SM-liigajoukkue KalPassa. Hän toimii joukkueen varakapteenina. Korhonen on pelipaikaltaan oikea laitahyökkääjä.

## Ura
### Seuraura
Korhonen aloitti jääkiekkoilun viisivuotiaana Ylivieskan Jääkarhuissa. Hän muutti perheineen yläasteikäisenä Kuopioon ja Korhonen siirtyi 13-vuotiaana KalPaan kaudeksi 2014–2015. Kaudella 2016–2017 hän oli joukkueensa paras syöttäjä sekä C-nuorten SM-karsinnoissa 13 syöttöpisteellään että C-nuorten SM-sarjassa 20 syöttöpisteellään. Korhonen edusti myös pudotuspeleissä seuran B2-nuoria, joiden sisäisen pistepörssin voiton hän jakoi Tino Huuskosen kanssa tehoilla 3+3=6. Kaudella 2017–2018 Korhonen oli KalPan B-nuorten paras pistemies tehoilla 18+22=40. 

Huhtikuussa 2019 Korhonen teki KalPan kanssa kolmivuotisen SM-liigasopimuksen. Hän aloitti kauden 2019–2020 seuran A-nuorissa. Korhonen oli tehoilla 18+22=40 joukkueen toiseksi paras pistemies Pekka Suhosen jälkeen. Hän pelasi ensimmäisen ja kauden ainoaksi jääneen SM-liigaottelunsa 10. maaliskuuta 2020 vieraissa Hämeenlinnan Pallokerhoa vastaan. Korhonen merkittiin KalPan nelosketjun vasempaan laitaan Mikko Virtasen ja Mikko Nuutisen viereen. Hän sai ottelussa jääaikaa 6.08 minuuttia. Korhonen pelasi kauden aikana myös kolme ottelua lainalla Mestis-joukkue Iisalmen Peli-Karhuissa.

Kausi 2020–2021 oli Korhoselle varsinainen tulokaskausi SM-liigassa ja hän pelasi 39 runkosarjaottelua tehopistein 2+4=6 ja kaksi pudotuspeliottelua ilman tehopisteitä. Korhonen teki liigauransa avausmaalin 5. helmikuuta 2021 Helsingin IFK:ta vastaan. Jussi Tarvainen valitsi hänet ottelun Alumnien tähtien kolmostähdeksi. Kaudella 2021–2022 Korhonen oli Lasse Lappalaisen ohella KalPan ainoa kauden kaikki 60 runkosarjaottelua pelannut pelaaja. Hän teki niissä tehot 4+6=10. Korhonen vahvisti myös KalPan U20-joukkuetta pudotuspeleissä, jotka päättyivät SM-hopeaan. Huhtikuussa 2022 hän teki seuran kanssa kaksivuotisen jatkosopimuksen.

Korhonen teki kaudella 2022–2023 SM-liigan runkosarjassa 8+8=16. Hän pelasi kauden aikana myös yhden ottelun lainalla IPK:n Mestis-joukkueessa. Kaudella 2023–2024 Korhonen teki SM-liigan yhden kauden piste-ennätyksensä tehoilla 8+11=19. Hän oli myös Matyáš Kantnerin ja Aleksi Klemetin ohella KalPan ainoa kauden kaikki 60 runkosarjaottelua pelannut pelaaja. Pudotuspeleissä Korhonen pelasi 11 ottelua tehopistein 3+1=4. Hänen teholukemansa +5 oli joukkueen paras. Korhonen edusti KalPaa kauden aikana myös Spengler Cupissa, jossa hän oli joukkueen ainoa kahdesti maalinteossa onnistunut pelaaja. Toukokuussa 2024 Korhonen teki seuran kanssa kaksivuotisen jatkosopimuksen. Kauden 2024–2025 päätteeksi hän voitti Suomen-mestaruuden. Kaudeksi 2025–2026 Korhonen nimettiin KalPan varakapteeniksi.

### Maajoukkueura

Korhonen pelasi alle 20-vuotiaiden MM-kilpailuissa vuonna 2021, jolloin hän voitti pronssia. Yhteensä Korhonen on pelannut yhdeksän nuorten maaottelua.

## Muuta
Korhosen isoveli Jonathan on pelaa hyökkääjänä II-divisioonajoukkue Suonenjoen Kiekko-Karhuissa.

## Tilastot

## Lähteet
*
*
*

### Viitteet